**

***ΥΠΟΥΡΓΕΙΟ ΥΓΕΙΑΣ***

**7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ**

**Γ.Ν. ΛΑΣΙΘΙΟΥ – Γ.Ν.-Κ.Υ. ΝΕΑΠΟΛΕΩΣ «ΔΙΑΛΥΝΑΚΕΙΟ»**

**ΑΠΟΚΕΝΤΡΩΜΕΝΗ ΟΡΓΑΝΙΚΗ ΜΟΝΑΔΑ ΣΗΤΕΙΑΣ**

Ταχ. Δ/νση: Καπετάν Γιάννη Παπαδάκη 3
Ξεροκαμάρες 723 00 ΣΗΤΕΙΑ
Πληροφορίες: Χαλκιαδάκη Αθηνά
 Τηλέφωνο: 28433 40440
\* E–mail:axalkiadaki@ghsitia.gr

**ΠΡΟΣ:**

**Κοινή Διοικήτρια**

**Γ.Ν.Λασιθίου**

**Σητεία / 2017**

**ΘΕΜΑ: Τεχνικές προδιαγραφές για την ανάδειξη αναδόχου καθαριότητας χώρων του Νοσοκομείου.**

Προκειμένου να καλυφθούν οι ανάγκες καθαριότητας και απολύμανσης των χώρων του Νοσοκομείου Σητείας προτείνεται σύναψη σύμβασης με αντικείμενο την ανάδειξη αναδόχου για την ανάθεση υπηρεσιών καθαριότητας και απολύμανσης της ΑΟΜ Σητείας του ΓΝ Λασιθίου – ΓΝ-ΚΥ Νεαπόλεως «ΔΙΑΛΥΝΑΚΕΙΟ» με τα κάτωθι στοιχεία:

* Ο συνολικός απαιτούμενος αριθμός απασχολούμενου προσωπικού ασφαλείας από τον ανάδοχο είναι δύο (2) άτομα 8ωρης και 5ήμερης απασχόλησης στον τομέα καθαριότητας. Το ωράριο απασχόλησής τους είναι από 07:00π.μ. έως 23:00μ.μ. για τις ημέρες Δευτέρα έωςΣάββατο. Η διάρκεια συνολικής σύμβασης θα είναι για διακόσες πενήντα (250) ημέρες από την υπογραφή της σύμβασης.
* Τα καθήκοντα και οι υποχρεώσεις του αναδόχου που θα αναλάβουν την παροχή των ζητούμενων υπηρεσιών είναι η πιστή τήρηση οδηγιών της υπηρεσίας καθαριότητας του Νοσοκομείου για την διασφάλιση και διατήρηση των πρωτοκόλλων καθαριότητας και αποφυγής διασποράς μικροβίων και του COVID-19.
* Γενικοί όροι:
1. Το προσωπικό που θα απασχολεί ο ανάδοχος θα πρέπει να είναι έμπειρο, κατάλληλα εκπαιδευμένο σε όλα τα τμήματα του Νοσοκομείου (ΜΑΦ, Χειρουργείο, Κλινικές, Γραφεία κλπ) προκειμένου να ανταπεξέλθει στις υποχρεώσεις.
2. Στα πλαίσια του όρου καθαριότητα συμπεριλαμβάνεται και η απομάκρυνση των απορριμμάτων (κοινών και μολυσματικών) προς τους σταθμούς συγκέντρωσης.
3. Το προσωπικό θα πρέπει να πληρεί τις προϋποθέσεις για την άσκηση του επαγγέλματος σύμφωνα με τις ισχύουσες διατάξεις , που θα αποδεικνύονται με την προσκόμιση των σχετικών εγγράφων και πιστοποιητικών κατά την υπογραφή της σύμβασης.
4. Να είναι όλο το προσωπικό προληπτικά εμβολιασμένο για τον COVID-19. Το προσωπικό που θα απασχολείται από τον ανάδοχο πρέπει να είναι υγιές, γεγονός που αποδεικνύεται με την προσκόμιση βιβλιαρίου υγείας εν ισχύ, θεωρημένου από τις αρμόδιες αρχές. Σημειώνεται ότι το προσωπικό πρέπει να έχει ελεγχθεί για ηπατίτιδα Β και να είναι εφοδιασμένο µε κάρτα εμβολιασμού έναντι της ηπατίτιδας Β και του τετάνου.
5. Ο ανάδοχος οφείλει να αντικαθιστά άμεσα τους εργαζόμενους που απουσιάζουν για οποιοδήποτε λόγο , ώστε το σύνολο των εργαζομένων να μην μεταβάλλεται ανά βάρδια .
6. Το Νοσοκομείο έχει δικαίωμα να ζητήσει αντικατάσταση εργαζομένου σε περίπτωση που θεωρήσει ότι κάποιος δεν είναι αποτελεσματικός στην εκτέλεση καθηκόντων του. Ο εργαζόμενος δεν έχει καμία αξίωση για το λόγο αυτό από το Νοσοκομείο.
7. Το εβδομαδιαίο πρόγραμμα θα συντάσσεται από τον προϊστάμενο Επιστασίας-Ιματισμού , κατανέμοντας το προσωπικό σύμφωνα με τις λειτουργικές ανάγκες του Νοσοκομείου. Το προσωπικό του Νοσοκομείου μαζί με τους υπαλλήλους του αναδόχου θα λειτουργούν σε ενιαίο εβδομαδιαίο πρόγραμμα που θα συντάσσεται από τον Προϊστάμενο Επιστασίας – Ιματισμού και θα εγκρίνεται από την Διοίκηση του Νοσοκομείου.
8. Ο Προϊστάμενος Επιστασίας-Ιματισμού του Νοσοκομείου θα προσδιορίζει ανά βάρδια και με ακρίβεια τα καθήκοντα και τους χώρους καθαριότητας σύμφωνα με τις ανάγκες του Νοσοκομείου.
9. Λόγω της ιδιαιτερότητας που παρουσιάζει ο κάθε χώρος του Νοσοκομείου, οι εργαζόμενοι είναι υποχρεωμένοι να εκτελούν τις εργασίες τους τηρώντας απαραιτήτως και απαρεγκλίτως τις οδηγίες και τα πρωτόκολλα της Επιτροπής Ενδονοσοκομειακών Λοιμώξεων του Νοσοκομείου που ισχύουν έως σήμερα.
10. Το προσωπικό πρέπει να διακρίνει η εχεμύθεια και η μέριμνα για τον ασφαλή και εμπιστευτικό χειρισμό πληροφοριών και προσωπικών δεδομένων των ασθενών σύμφωνα με τον κανονισμό του Νοσοκομείου.
11. Όλα τα υλικά και εργαλεία καθαριότητας θα χορηγούνται και θα βαρύνουν το Νοσοκομείο.
12. Το προσωπικό παροχής υπηρεσιών καθαριότητας του αναδόχου κατά την διάρκεια υπηρεσίας του θα φέρει υποχρεωτικά καθημερινά την στολή του που θα ταιριάζει με το υπόλοιπο προσωπικό της υπηρεσίας. Το προσωπικό οφείλει να διατηρεί υψηλό επίπεδο ατομικής υγείας και υγιεινής, να φέρει δε καθαρή και ευπαρουσίαστη στολή.
13. Ο ανάδοχος είναι υπεύθυνος για την αποκατάσταση οποιασδήποτε ζημίας ή

βλάβης που θα προκληθεί στο προσωπικό και στις εγκαταστάσεις του Νοσοκομείου Σητείας ή σε οποιονδήποτε τρίτο, εφόσον αυτή οφείλεται σε υπαιτιότητα των υπαλλήλων του ιδίου (αναδόχου) ή των εργασιών του.

1. Καθ’ όλη τη διάρκεια της Σύμβασης, ο Ανάδοχος πρέπει να συμμορφώνεται με

τους Κανονισμούς Υγιεινής και Ασφάλειας Ν.1568/85 που προβλέπονται από το ισχύον εθνικό, κοινοτικό και διεθνές δίκαιο ή έχει ειδικά θεσπίσει το Νοσοκομείο, βάσει Οδηγών Ορθής Υγιεινής Πρακτικής και να προσαρμόζεται σε κάθε μεταβολή τους .

1. Ο ανάδοχος δεν επιβαρύνεται με δαπάνες ύδρευσης, παροχής ηλεκτρικού ρεύματος, θέρμανσης, κλιματισμού και καυσίμων, τα οποία βαρύνουν το Νοσοκομείο, με την προϋπόθεση της εύλογης χρήσης και κατανάλωσης από τον

ανάδοχο.

1. Απαγορεύεται στον ανάδοχο να διακόψει για οιοδήποτε λόγο την παροχή των υπηρεσιών του. Για το λόγο αυτό ο ανάδοχος δηλώνει στην προσφορά του ότι αναλαμβάνει την υποχρέωση να παρέχει τις υπηρεσίες του συνεχώς, συμπεριλαμβανομένης και της περίπτωσης απεργίας προσωπικού.
2. Στο Νοσοκομείο θα παραδοθούν αποδεικτικά ασφάλισης των εργαζομένων στο Ι.Κ.Α ή σε άλλο δημόσιο οργανισμό. Αλλοδαποί μπορούν να απασχοληθούν μόνο εφ΄όσον έχουν τα απαραίτητα έγγραφα παραμονής και εργασίας στην Ελλάδα.
3. Ο εργοδότης μπορεί να ζητήσει οποτεδήποτε οποιαδήποτε πληροφορία για την εργασιακή σχέση του προσωπικού με τον ανάδοχο.
4. Το προσωπικό που θα απασχοληθεί θα πρέπει να γνωρίζει πολύ καλά την Ελληνική γλώσσα (ικανότητα προφορικού λόγου), να είναι άριστο στο ήθος του, άψογο από πλευράς συμπεριφοράς απέναντι σε τρίτους και στο προσωπικό του Γενικού Νοσοκομείου Σητείας.
5. Ο ανάδοχος και το προσωπικό που θα χρησιμοποιήσει κατά την εκτέλεση του έργου, δεν έχουν καμία απολύτως σχέση εξαρτημένης εργασίας με το Νοσοκομείο, οι δε μισθοί και αμοιβές τους, καθώς και οποιεσδήποτε άλλες υποχρεώσεις, οι οποίες επιβάλλονται από την εργατική και ασφαλιστική νομοθεσία, βαρύνουν αποκλειστικά τον ανάδοχο, ο οποίος είναι ο μόνος υπεύθυνος έναντι αυτών με τους οποίους συνδέεται με εργασιακή ή άλλη σχέση καθώς και έναντι τρίτων εξ’ αφορμής των σχέσεων αυτών.
6. Σε περίπτωση που ο αριθμός του απασχολούμενου προσωπικού είναι λιγότερος από εκείνον που αναγράφεται στο πρόγραμμα και που είναι υποχρεωμένος να υποβάλλει ο ανάδοχος στην υπηρεσία της Α.Ο.Μ. Σητείας θα επιβάλλονται οι παρακάτω ποινές: α)Πρόστιμο 44 € για την απουσία κάθε ατόμου σε ένα 24ωρο. β) Πρόστιµο 88 € αν απουσιάζουν µέχρι 2 άτομα ανά εικοσιτετράωρο (24ωρο).
7. Σε περίπτωση συστηματικής απουσίας προσωπικού και µη τήρησης του προβλεπόμενου προγράμματος το Γενικό Νοσοκομείο Σητείας διατηρεί το δικαίωμα καταγγελίας της σύμβασης και κήρυξης του αναδόχου ως έκπτωτου.
8. Ο ανάδοχος και το προσωπικό του οφείλει να τηρεί αυστηρά τους κανόνες πρόληψης ατυχημάτων για την προσωπική ασφάλεια κάθε εργαζομένου. Την ευθύνη για την τήρηση των κανόνων αυτών έχει ο ανάδοχος.
9. Σε περίπτωση προκληθείσας βλάβης στους χώρους ή στον εξοπλισμό του Νοσοκομείου, από το προσωπικό του αναδόχου αυτός υποχρεούται, με δική του δαπάνη, να αποκαταστήσει άμεσα τη βλάβη και ο εξοπλισμός να παραδοθεί στην ίδια καλή κατάσταση που είχε παραληφθεί.
10. Ο Ανάδοχος υποχρεούται να συνάπτει και να διατηρεί, αποκλειστικά με δική του δαπάνη, ασφαλίσεις καθ’ όλη τη διάρκεια ισχύος της παρούσας Σύμβασης σύμφωνα με τη Ελληνική νομοθεσία και τα προβλεπόμενα στην παρούσα Σύμβαση, για οποιεσδήποτε δραστηριότητες προβλέπονται ή εμπίπτουν στην παρούσα Σύμβαση, ιδίως δε τις διατάξεις σχετικά με την ασφάλιση του προσωπικού του και την αστική ευθύνη έναντι τρίτων.
11. Ο Ανάδοχος θα εξασφαλίσει, ότι θα ισχύουν οι κάτωθι αναφερόμενες ασφαλιστικές καλύψεις καθ’ όλη τη διάρκεια εκτέλεσης του Έργου :

Κάλυψη οποιασδήποτε Αστικής Ευθύνης προς οιονδήποτε τρίτο, η οποία

ανακύπτει από ή οφείλεται στην εκτέλεση του Έργου, περιλαμβανομένων αλλά όχι μόνο, περιπτώσεων θανάτου, σωματικών βλαβών, απώλειας ή ζημίας περιουσίας, ατυχηματικής ρύπανσης, ψυχικής οδύνης και ηθικής βλάβης, μέχρι εκείνων των ορίων ευθύνης τα οποία θα διατηρούσε σε ισχύ ένας συνετός λειτουργός έργου παρόμοιας φύσης.

1. Ο Ανάδοχος υποχρεούται να ασφαλίσει το προσωπικό του σύμφωνα με τις διατάξεις της Ελληνικής Εργατικής Νομοθεσίας όπως αυτές ισχύουν ανά πάσα χρονική στιγμή. Σε περίπτωση που προσωπικό του Αναδόχου δεν υπάγεται σε

διατάξεις της ισχύουσας Νομοθεσίας, αυτός υποχρεούται να το ασφαλίσει έναντι ατυχημάτων σε ασφαλιστικές εταιρείες. Ο Ανάδοχος θα πρέπει να εξασφαλίσει ότι τα ανωτέρω τηρούνται και από τους πάσης φύσεως συμβούλους, συνεργάτες και υπεργολάβους αυτού.

1. Οι ασφαλίσεις δεν απαλλάσσουν ούτε περιορίζουν καθ’ οιονδήποτε τρόπο τις υποχρεώσεις και ευθύνες του αναδόχου που απορρέουν από την παρούσα Σύμβαση. Σε κάθε περίπτωση, ο Ανάδοχος ευθύνεται πλήρως για όλους τους κινδύνους που απορρέουν ή σχετίζονται με την παροχή των υπηρεσιών του και

παραμένει αποκλειστικά και εξ’ ολοκλήρου υπεύθυνος για την πλήρη και έγκαιρη αποκατάσταση ζημιών σε πρόσωπα ή / και πράγματα, ανεξάρτητα εάν και σε ποιο βαθμό καλύπτονται από ασφαλιστικές συμβάσεις ή αποζημιώνονται από τους ασφαλιστές, ακόμη και πέραν των ποσών κάλυψης των εν λόγω συμβάσεων.

1. Ο ανάδοχος θα πρέπει να είναι έτοιμος για την εκτέλεση της σύμβασης σε διάστημα επτά (7) ημερολογιακών ημερών από την υπογραφή της.
2. Η σύμβαση τροποποιείται ή λύεται αυτοδίκαια σε περίπτωση κάλυψης θέσεων από υπαλλήλους καθαριότητας με οποιαδήποτε άλλη σχέση εργασίας ή σε περίπτωση που δεν υπάρχει ανάγκη απασχόλησης δύο (2) υπαλλήλων και ύστερα από γραπτή ειδοποίηση προς τον Ανάδοχο δέκα (10) ημέρες μετά την πρόσληψη υπαλλήλων καθαριότητας με οποιανδήποτε σχέση εργασίας ή την απουσία ανάγκης των παρεχόμενων υπηρεσιών του συνεργείου καθαριότητας. Ως εκ τούτου, το Νοσοκομείο έχει το δικαίωμα να μειώσει τον συνολικό χρόνο διάρκειας της σύμβασης ή τον απαιτούμενο αριθμό υπαλλήλων που θα απασχολούνται στο Νοσοκομείο και η εξόφληση θα καταβάλλεται αναλογικά. Ο ανάδοχος δεν δικαιούται σε περίπτωση τροποποίησης ή λύσης της σύμβασης για τους ανωτέρω λόγους οποιασδήποτε αποζημίωσης για διαφυγόντα κέρδη παραιτούμενος του όποιου δικαιώματός του.

Η Προϊσταμένη Επιστασίας – Ιματισμού Η Διοικητική Διευθύντρια

 Σπυριδάκη Ελένη Χαλκιαδάκη Αθηνά